HU Az Európai Unió Hivatalos Lapja C 210/5

Litvánia kormányának közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján

(2018/C 210/06)

Litvánia Környezetvédelmi Minisztériumának Geológiai Szolgálata hagyományos szénhidrogén-erőforrások (kőolaj) kitermelésére vonatkozó ajánlati felhívást tesz közzé a Šilutė-Tauragė mezőt illetően

1. Tájékoztatás azon szénhidrogén-erőforrások típusáról, amelyek kitermelésére az ajánlati felhívás vonatkozik, valamint azon tevékenységekről, amelyek végzésére a szénhidrogénerőforrás-feltárási engedély kibocsátásra kerül

A Šilutė-Tauragė mezőn hagyományos szénhidrogén-erőforrások (kőolaj) kitermelésére (kutatás, feltárás és kinyerés) vonatkozó ajánlati felhívás (a továbbiakban: ajánlati felhívás) ezennel kihirdetésre kerül a hagyományos szénhidrogén-erőforrások (kőolaj) felkutatására (keresés és feltárás) és kitermelésre vonatkozóan.

A törvény által meghatározott eljárás alapján a sikeres pályázó szénhidrogének kitermelésére vonatkozó engedélyt (a továbbiakban: engedély) kap. Az engedély feljogosítja birtokosát a Šilutė-Tauragė mezőn hagyományos szénhidrogén-erőforrások (kőolaj) utáni geológiai kutatások (keresés és feltárás, a továbbiakban: geológiai kutatás) végzésére, valamint hagyományos szénhidrogén-erőforrások (kőolaj) kitermelésre.

2. A szóban forgó Šilutė-Tauragė mező leírása, amelyre a szénhidrogén-erőforrások kitermelésre vonatkozó engedély kibocsátásra kerül

A Šilutė-Tauragė mező Šilutė, Tauragė és Jurbarkas kerületben, valamint Pagėgiai település területén található. A mező 1 800 km2 területű, melyből 132 km2 lakott és 623 km2 védett. A mező csúcspontjainak koordinátái az LKS-94 koordináta-rendszerben az alábbiak:

Csúcspont száma Koordináták (Litvánia 1994. évben készült koordináta-rendszere, az LKS-94 rendszerében) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

A Šilutė-Tauragė mező déli határát a Nemunas folyó partvonala képezi.

3. A Šilutė-Tauragė mező szénhidrogén-erőforrásainak kitermelésére vonatkozó engedély kibocsátására irányuló eljárás tervezett befejezési időpontja

A tervek szerint a Šilutė-Tauragė mező szénhidrogén-erőforrásainak kitermelésére vonatkozó engedély kibocsátására és a nyertes ajánlattevővel kötendő szerződés aláírására 2019 első negyedévében kerül sor.

4. Az ajánlatok benyújtásának határideje; az ajánlatok benyújtásának helye (postacím)

Az ajánlatokat 2018. október 31-én déli 12:00 óráig Litvánia Környezetvédelmi Minisztériumának Geológiai Szolgálatához kell benyújtani az alábbi címen: S. Konarskio g. 35, LT-03123, Vilnius, Litvánia.

5. Az ajánlatok elbírálásának kritériumai

Az ajánlatokat az alábbiak alapján bírálják el:

5.1. az ajánlattevők megfelelősége az ajánlattételhez szükséges dokumentációban meghatározott gazdasági és pénzügyi állapot minimumkövetelményeit illetően;

5.2. az ajánlattevők által benyújtott ajánlatok megfelelősége az ajánlattételhez szükséges dokumentációban és a szénhidrogén-erőforrások kitermelésének ajánlattételi eljárásáról szóló rendeletben (a továbbiakban: szabályzat) meghatározott követelményeket illetően;

5.3. az ajánlattevők megfelelősége az ajánlattételhez szükséges dokumentációban a hagyományos szénhidrogének (kőolaj) geológiai kutatása és kitermelése tekintetében meghatározott tapasztalat minimumkövetelményeit illetően;

5.4. az ajánlattevők által benyújtott ajánlatok megfelelősége az ajánlattételhez szükséges dokumentációban a szénhidrogének kitermelésének tervezett módszere, eszközei és mennyisége, a kutatáshoz (keresés és feltárás) és/vagy kitermeléshez használandó fúróberendezés technológiája, a kutatáshoz használandó fúróberendezések mennyisége, valamint a hagyományos szénhidrogének kitermeléséhez és a kutak elkészítéséhez szükséges elérhető eszközök, felszerelések és technikai intézkedések tekintetében meghatározott követelményeket illetően;

5.5. az ajánlattevők által benyújtott ajánlatok megfelelősége az ajánlattételhez szükséges dokumentációban a Šilutė-Tauragė mező geológiai feltárására előirányzott beruházások és környezetvédelmi intézkedések megvalósítása tekintetében meghatározott követelményeket illetően;

5.6. az ajánlattevők által benyújtott legmagasabb ajánlat.

6. Az ajánlattételhez szükséges dokumentáció az ajánlati felhívás közzétevőjének – Litvánia Környezetvédelmi Minisztériumának Geológiai Szolgálata – honlapján érhető el: www.lgt.lt (Skelbimai > Žemės gelmių išteklių naudojimo konkursai > Angliavandenilių išteklių naudojimo konkursas > Konkurso sąlygos [Angol verzióban: Announcements > Tenders for the exploitation of underground natural resources > Tender for the exploitation of hydrocarbon resources > Tender specifications]).

7. Az ajánlattételhez szükséges dokumentációval kapcsolatos felvilágosításra irányuló kérelmek benyújtásának határideje

A szabályzat 12. pontja értelmében az ajánlattételhez szükséges dokumentációval kapcsolatos felvilágosításra irányuló kérelmek benyújtásának határideje a végleges ajánlati felhívásnak a szabályzat 11. pontjában említett közzétételét követő 20. naptári nap. A végleges ajánlati felhívásnak a szabályzat 11. pontjában említett közzétételét követő 20. naptári nap után benyújtott, az ajánlattételhez szükséges dokumentációval kapcsolatos felvilágosításra irányuló kérelmek nem vehetők figyelembe.

8. Az ajánlati felhívással kapcsolatos további információk

Az ajánlati felhívással kapcsolatos további információt Litvánia Környezetvédelmi Minisztériumának Geológiai Szolgálatától lehet kérni:

Cím: